Sewellovo ministarstvo (1856)
<s>Sewellovo ministarstvo ili Sewellova vlada je bila prva odgovorna vlada u historiji Novog Zelanda.</s><s>Odgovorna vlada bila je posljedica formaliziranja uvođenja samouprave na kolonijalnom Novom Zelandu, što se dogodilo još 1853. godine, snažnim zalaganjem guvernera Georgea Greyja.</s><s>Formiranje kolonijalne samouprave omogućilo je da dvodomni Parlament (koji se sastojao od izabranog Predstavničkog doma i imenovanog Zakonodavnog vijeća) samostalno donosi odluke vezane uz koloniju, te je omogućilo formiranje provincija i održavanje općih izbora.</s>

<s>Ipak, unatoč ovoj odluci, prvi saziv Parlamenta nije uspio ishoditi odluku o formiranju odgovorne vlade, čemu se protivio v.d. guvernera, Robert Wynyard.</s><s>Ipak, kada je Thomas Gore Browne imenovan novim guvernerom, odluka o formiranju odgovorne vlade je konačno provedena.</s><s>Dana 18. travnja 1856., četvorica članova Izvršnog vijeća – Henry Sewell, Dillon Bell, Frederick Whitaker i Henry Tancred – koje je dotad imalo tek savjetodavnu ulogu, preuzeli su stvarnu političku moć i tako postali prva novozelandska vlada.</s>

<s>Događanja su išla u prilog jačanju moći nove vlade tako da je Sewell 7. svibnja iste godine imenovan kolonijalnim tajnikom, što se uzima kao datum formiranja funkcije premijera Novog Zelanda (kolonijalni tajnik i premijer u to vrijeme nisu bile jasno odvojene funkcije).</s><s>Istovremeno, Bell je postao kolonijalni blagajnik, a Whitaker državni odvjetnik, dok je Tancred ostao član vijeća bez portfelja.</s>

<s>Zbog svojih centrističkih tendencija, vlada je oborena već 20. svibnja, nakon samo mjesec dana, ali je imala izvanredan značaj u razvoju novozelandske politike te se danas smatra jednim od najvažnijih događaja u procesu stjecanja novozelandske nezavisnosti.</s><s>Sewellovu vladu zamijenila je ona Williama Foxa, međutim ni ona nije izdržala dugo, a prva stabilnija vlada bila je ona treća, koju je predvodio Edward Stafford.</s>

<s>Članovi vlade</s>

<s>Izvori</s>

<s>Historija Novog Zelanda
Politika Novog Zelanda</s>

